
L.R.K. Moterų Draugijos atstovė P. Pikčilingienė sėdi iš kairės trečioji. Nuotrau- 
koje 20-tos kuopos narės ir svečiai, redaktorės S. Sakalienės namuose. 

Tryliktas seimas įvyko 1927 m. rugpiūčio 15-17 d. Detroit, Mich. Atsto- 
vių — 41, 

Nutarta seimus šaukti kas du metai. Centro valdybai duota teisė šaukti 
seimą ir už metų, jei atsirastų svarbus reikalas. 

$500.00 paaukota Karmėlavos Mergaičių Ūkio Mokyklai. 

Šv. Kazimiero Seserų Kongregacijos paskola pratęsta dar penkiems 
metams ir tų metų nuošimčiai dovanoti. 

Į Centro valdybą išrinkta: dvasios vadas kun. S. Draugelis, pirm. S. 
Subatienė, vicepirm. B. Bitautienė, rašt. M. Vaičiūnienė, ižd. K. Kuperienė, 
iždo glob. J. Rašinskaitė ir O. Aleliunienė. 

Direktorės: New York ir New Jersey — M. Sertvitienė, Massachusetts 
— M. Daugelienė, Illinois — R. Mazeliauskienė, Ohio — M. Čižauskienė, 
Pennsylvania — M. Varnagirienë, Connecticut — M. Jokubaitë, Michigan 
— M. Paurienė. 

Atstovės Fed. Tarybon: S. Sakalienė, A. Nausėdienė ir S. Subatienė. 
Finansų komisija: R. Mazeliauskienė, M. Lukauskienė ir M. Gurinskaitė. 
Jaunamečių organizatorė — M. Jokubaitė. 

Į Garbės nares pakeltos organo „Moterų Dirva“ redaktorė S. Sakalienė 
ir Centro izd, M. Gurinskaitė, 

Pažymėtina, kad šiame seime dalyvavo ir viešnia iš Lietuvos — Lie- 
tuvos Katalikų Moterų Draugijos atstovė P. Pikčilingienė. Ji buvo pa- 
kviesta į prezidiumą garbės pirmininke. 

Keliaudama po New York ir New Jersey valstybes P. Pikčilingienė 
buvo apsistojusi pas Uršulę Mikulskiene, 29 kp. narę. Atvažiavus„hicagon, 
atstovė buvo apsistojusi Antaninos Nausėdienės namuose. A. Nausėdienė 
kartu su atstove važinėjo po kolonijas ir rašė straipsnius. 

P. Pikčilingienės maršrutos neblogiausia pavyko Amerikoje. 


